《田家四事 穫》
宋代·方一夔

凉风入衣襟，斜日照墟落。我稼将登场，筑杵声橐橐。

宵征备寇盗，日行呀鼠雀。腰镰赴田间，是处竟秋穫。

刈疾笑翁健，负重惭儿弱。山炊杂戎菽，野草配场藿。

人生累衣食，计较一饷乐。已矣复何言，吾生老耕凿。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。